en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
പതിനൊന്നാം കേരള നിയമസഭയിലേക്കുള്ള തെരഞ്ഞെടുപ്പ് 2001 മെയ് 10നായിരുന്നു. 99 സീറ്റുകളുമായി യുഡിഎഫ് അധികാരത്തിലേറി. 40 സീറ്റായിരുന്നു എല്‍ഡിഎഫിന്. മറ്റുളളവരുടെ പട്ടികയില്‍ ഒന്നും. 123 സീറ്റില്‍ ജനവിധി തേടിയ ബിജെപിക്ക് ഒരു സീറ്റിലും വിജയിക്കാനായില്ലെന്ന് മാത്രമല്ല, 121 സീറ്റിലും കെട്ടിവച്ച തുക നഷ്ടമായി.
സിപിഎം സ്ഥാനാര്‍ഥിയായി മത്സരിച്ചു ജയിച്ച ആര്‍ സെല്‍വരാജ് പിന്നീട് രാജിവയ്ക്കുകയും നെയ്യാറ്റിന്‍കര നിന്നുതന്നെ വീണ്ടും യുഡിഎഫ് ടിക്കറ്റില്‍ മത്സരിച്ച് വിജയിക്കുകയും ചെയ്തു.
മന്ത്രിസഭ രൂപീകരണത്തിനു മുമ്പ് തന്നെ കോണ്‍ഗ്രസില്‍ അടി തുടങ്ങിയിരുന്നു. യുഡിഎഫിനെ ആരു നയിക്കും എന്നതിനെ ചൊല്ലി പ്രമുഖ നേതാക്കളായ കെ കരുണാകരനും എ കെ ആന്റണിയും തമ്മിലായിരുന്നു പോര്. തെരഞ്ഞെടുപ്പ് ഫലം വന്നപ്പോള്‍ ആദ്യം പ്രതികരിച്ച കരുണാകരന്‍ തന്റെ മനസു തുറന്നു: ''മുഖ്യമന്ത്രി പദം നല്‍കിയാല്‍ ഞാന്‍ സ്വീകരിക്കും. അടുത്ത മുഖ്യമന്ത്രി ആരാകണമെന്ന് എംഎല്‍എമാര്‍ തീരുമാനിക്കട്ടെ. കോണ്‍ഗ്രസ് ശരിയായ ആളെതന്നെ തെരഞ്ഞെടുക്കുമെന്ന് എനിക്ക് ഉറപ്പുണ്ട്.''
കരുണാകരന്‍ ഇങ്ങനെ കൂടി പറഞ്ഞു: ''കോണ്‍ഗ്രസ് അധ്യക്ഷ സോണിയാ ഗാന്ധിയുടെ തീരുമാനത്തെ സംസ്ഥാനത്തെ എല്ലാ നേതാക്കളും അനുസരിക്കും. എന്നാല്‍ കോണ്‍ഗ്രസ് ഹൈക്കമാന്‍ഡിന്റെ തീരുമാനം നീതിപൂര്‍വമാകുമെന്ന് ഞാന്‍ പ്രതീക്ഷിക്കുന്നു.'' സോണിയയ്ക്കുള്ള മുന്നറിയിപ്പുകൂടി ഇതിലുണ്ടായിരുന്നു.
അതേസമയം, കഴിഞ്ഞ അഞ്ചുവര്‍ഷം പ്രതിപക്ഷ നേതാവായിരുന്ന ആന്റണിയെ മുഖ്യമന്ത്രി സ്ഥാനാര്‍ഥിയായി ഉയര്‍ത്തിക്കാട്ടിയായിരുന്നു കോണ്‍ഗ്രസ് തെരഞ്ഞെടുപ്പിനെ നേരിട്ടത്. അതിനാല്‍ ഹൈക്കമാന്‍ഡിന്റെ കുറി വീണത് ആന്റണിക്ക്. അങ്ങനെ എ കെ ആന്റണിയുടെ നേതൃത്വത്തിലുള്ള 20 അംഗ മന്ത്രിസഭ 2001 മെയ് 17ന് സത്യപ്രതിജ്ഞ ചെയ്തു.
മകള്‍ പത്മജാ വേണുഗോപാലിന് തെരഞ്ഞെടുപ്പില്‍ മത്സരിക്കാന്‍ ടിക്കറ്റ് നിഷേധിച്ചതില്‍ പ്രതിഷേധിച്ച് പ്രവര്‍ത്തക സമിതി അംഗത്വം രാജിവച്ച കരുണാകരന്‍ പാര്‍ട്ടിയില്‍ കലാപക്കൊടി ഉയര്‍ത്തി കളി തുടങ്ങി. എ കെ ആന്റണിയെ മുഖ്യമന്ത്രിയാക്കുന്ന പക്ഷം മകന്‍ കെ മുരളീധരനെ കെപിസിസി അധ്യക്ഷനാക്കുകയായിരുന്നു ലീഡറുടെ ലക്ഷ്യം. അതു ഫലം കണ്ടു. ആന്റണി മുഖ്യമന്ത്രിയായപ്പോള്‍ മുരളീധരന്‍ പിസിസി അധ്യക്ഷനായി. പാര്‍ട്ടിയിലെയും യുഡിഎഫിലെയും ഐക്യത്തിനു ഇതു വഴിവയ്ക്കും എന്നായിരുന്നു കണക്കുകൂട്ടല്‍.
മന്ത്രിസഭ: കെ ശങ്കരനാരായണന്‍ (ധനം, എക്‌സൈസ്), പി കെ കുഞ്ഞാലിക്കുട്ടി (വ്യവസായം, വാണിജ്യം), കെ എം മാണി (റവന്യു, നിയമം), കെ ആര്‍ ഗൗരിയമ്മ (കൃഷി, കയര്‍), എം വി രാഘവന്‍ (സഹകരണം, തുറമുഖം), ബാബൂ ദിവാകരന്‍ (തൊഴില്‍), ടി എം ജേക്കബ് (ജലസേചനം), കെ ബി ഗണേഷ് കുമാര്‍ (ഗതാഗതം), ജി കാര്‍ത്തികേയന്‍ (ഭക്ഷ്യം, സാംസ്‌കാരികം), ഡോ. എം കെ മുനീര്‍ (മരാമത്ത്), ഡോ. എം എ കുട്ടപ്പന്‍ (പിന്നാക്ക, പട്ടികജാതി ക്ഷേമം), കെ സുധാകരന്‍ (വനം), പി ശങ്കരന്‍ (ആരോഗ്യം, കുടുംബക്ഷേമം), എം എം ഹസന്‍ (പാര്‍ലമെന്ററികാര്യം), നാലകത്ത് സൂപ്പി (വിദ്യാഭ്യാസം), ചേര്‍ക്കളം അബ്ദുള്ള (തദ്ദേശം), സി എഫ് തോമസ് (രജിസ്‌ട്രേഷന്‍, ഗ്രാമ വികസനം), കെ വി തോമസ് (ഫിഷറീസ്, ടൂറിസം), കടവൂര്‍ ശിവദാസന്‍ (വൈദ്യുതി).
കെപിസിസി അധ്യക്ഷസ്ഥാനം ഉപേക്ഷിച്ച് മന്ത്രിസഭയിലെത്തിയ കെ മുരളീധരന്‍ 2004 ഫെബ്രുവരി 11ന് സത്യപ്രതിജ്ഞ ചെയ്‌തെങ്കിലും വടക്കാഞ്ചേരി ഉപതെരഞ്ഞെടുപ്പില്‍ പരാജയപ്പെട്ടതിനെ തുടര്‍ന്ന് മെയ് 14ന് രാജിവച്ചു.
കോണ്‍ഗ്രസ്-യുഡിഎഫ് രാഷ്ട്രീയത്തില്‍ കരുണാകര-ആന്റണി യുഗത്തെ തിരശ്ശീലയ്ക്ക്  പിന്നിലേയ്ക്ക് തള്ളിക്കൊണ്ടാണ് ഉമ്മന്‍ചാണ്ടി നേതൃസ്ഥാനീയനാകുന്നത്. ആന്റണിക്കെതിരെ പാര്‍ട്ടിയില്‍ ചരടുവലി നയിച്ചത് ഉമ്മന്‍ചാണ്ടി. പാര്‍ട്ടിയില്‍ മാത്രമല്ല, പുറത്തേയ്ക്കും ആ ചരടുവലി നീണ്ടു. ആന്റണിയും ഉമ്മന്‍ചാണ്ടിയും തെറ്റി. കാലുവാരല്‍ രാഷ്ട്രീയത്തില്‍ പിടിച്ചു നില്‍ക്കാനുള്ള എല്ലാ ശ്രമങ്ങളും പാളിയപ്പോള്‍ ഗത്യന്തരമില്ലാതെ മുഖ്യമന്ത്രി സ്ഥാനം ഒഴിയാന്‍ ആന്റണി നിര്‍ബന്ധിതമായി.  ആ നിസഹായാവസ്ഥ പുറംലോകം അറിയാതിരിക്കാന്‍ തന്റെ തീരുമാനത്തിന് ആന്റണി ധാര്‍മ്മികതയുടെ പരിവേഷം നല്‍കി. ലോക്‌സഭാ തെരഞ്ഞെടുപ്പിന്റെ കനത്ത പരാജയത്തിന്റെ ഉത്തരവാദിത്തം ഏറ്റെടുത്ത് രാജിവയ്ക്കുന്നു എന്ന പ്രഖ്യാപനം നടത്തി. ഐഎസ്ആര്‍ഒ ചാരക്കേസിന്റെ പേരില്‍ കരുണാകരനെ പ്രതിക്കൂട്ടിലാക്കി പുകച്ചുചാടിച്ച ശക്തികള്‍ തന്നെ ആന്റണിയുടെയും കാലുവാരി. ആന്റണി മന്ത്രിസഭ 2004 ഓഗസ്റ്റില്‍ രാജിവച്ചു.
ധാര്‍മ്മികതയുടെ പേരിലുള്ള ആന്റണിയുടെ ആദ്യ രാജിയായിരുന്നില്ല ഇത്. ഇന്ദിരാഗാന്ധിയെ ചിക്കമംഗലൂര്‍ ലോക്‌സഭാ ഉപതെരഞ്ഞെടുപ്പില്‍ സ്ഥാനാര്‍ഥിയാക്കിയതിന്റെ പേരിലും ആന്റണി മുഖ്യമന്ത്രി പദം ഒഴിഞ്ഞിരുന്നു. 1994ല്‍ പി വി നരസിംഹ റാവു മന്ത്രിസഭയില്‍ സിവില്‍ സപ്ലൈസ് മന്ത്രിയായിരുന്ന ആന്റണി പഞ്ചസാര ഇറക്കുമതി അപവാദത്തില്‍ തന്റെ മന്ത്രാലയം ഉള്‍പ്പെട്ടപ്പോള്‍ ധാര്‍മ്മികതയുടെ പേരില്‍ രാജിവച്ചു.
ഇടമലയാര്‍ കേസില്‍ കോടതി പരാമര്‍ശത്തെ തുടര്‍ന്ന് മന്ത്രി ആര്‍ ബാലകൃഷ്ണപിള്ള സ്ഥാനമൊഴിഞ്ഞത് ആന്റണി മന്ത്രിസഭയുടെ കാലത്താണ്. പിള്ളയുടെ കക്ഷിയില്‍പ്പെട്ട ജോസഫ് എം പുതുശ്ശേരി എംഎല്‍എ ബാലകൃഷ്ണപിള്ളയെ വിട്ടുപോകുകയും ചെയ്തു.
കേരളത്തിന്റെ 19-ാമത് മുഖ്യമന്ത്രിയായി ഉമ്മന്‍ചാണ്ടി 2004 ഓഗസ്റ്റ് 31 ന് ചുമതലയേറ്റു. ഉമ്മന്‍ ചാണ്ടിയുടെ നേതൃത്വത്തില്‍ അഞ്ചംഗ മന്ത്രിസഭ അധികാരമേറ്റു. പിന്നീട് 20 അംഗ മന്ത്രിസഭയാക്കി വികസിപ്പിച്ചു.
മന്ത്രിമാര്‍: വക്കം പുരുഷോത്തമന്‍ (ധനം), ആര്യാടന്‍ മുഹമ്മദ് (വൈദ്യുതി), വി കെ ഇബ്രാഹിം കുഞ്ഞ് (വ്യവസായം, വാണിജ്യം), കെ എം മാണി (റവന്യു, നിയമം), കെ ആര്‍ ഗൗരിയമ്മ (കൃഷി, കയര്‍), എം വി രാഘവന്‍ (സഹകരണം, തുറമുഖം), ബാബു ദിവാകരന്‍ (തൊഴില്‍), തിരുവഞ്ചൂര്‍ രാധാകൃഷ്ണന്‍ (ജലസേചനം), എന്‍ ശക്തന്‍ (ഗതാഗതം), അടൂര്‍ പ്രകാശ് (ഭക്ഷ്യം, സാംസ്‌കാരികം), ഡോ. എം കെ മുനീര്‍ (മരാമത്ത്), എ പി അനില്‍കുമാര്‍ (പിന്നാക്ക, പട്ടികജാതി ക്ഷേമം), എ സുജനപാല്‍ (വനം, പരിസ്ഥിതി), കെ സി വേണുഗോപാല്‍ (ടൂറിസം), ഇ ടി മുഹമ്മദ് ബഷീര്‍ (വിദ്യാഭ്യാസം), കുട്ടി അഹമ്മദ് കുട്ടി (തദ്ദേശം), സി എഫ് തോമസ് (രജിസ്‌ട്രേഷന്‍, ഗ്രാമവികസനം), ഡൊമനിക്ക് പ്രസന്റേഷന്‍ (ഫിഷറീസ്, സ്‌പോര്‍ട്ട്‌സ്), കെ കെ രാമചന്ദ്രന്‍ മാസ്റ്റര്‍ (ആരോഗ്യം, കുടുംബക്ഷേമം), കെ പി വിശ്വനാഥന്‍ (വനം, പരിസ്ഥിതി).
ചന്ദനത്തൈല അഴിമതി കേസില്‍ ഹൈക്കോടതി വിധിയെ തുടര്‍ന്ന് കെ പി വിശ്വനാഥന്‍ 2005 ഫെബ്രുവരി 9ന് രാജിവച്ചതിനു പകരമായാണ് സുജനപാല്‍ 2006 ജനുവരി 4ന് സത്യപ്രതിജ്ഞ ചെയ്തത്.
സോണിയാഗാന്ധി ഉള്‍പ്പെടെയുള്ള കേന്ദ്ര നേതൃത്വത്തിന്റെയും സംസ്ഥാന നേതൃത്വത്തിന്റെയും അവഗണനയില്‍ മനംനൊന്ത് ലീഡര്‍ കെ കരുണാകരന്‍ ആ പാര്‍ട്ടിയുമായി വേര്‍പിരിഞ്ഞത് ഇക്കാലത്താണ്. കരുണാകരന്‍ പുതിയ പാര്‍ട്ടി-ഡെമോക്രാറ്റിക് ഇന്ദിരാ കോണ്‍ഗ്രസ് (ഡിഐസി)-രൂപീകരിച്ചു. എല്‍ഡിഎഫുമായി സഹകരിച്ചായിരുന്നു കരുണാകരന്റെ പിന്നീടുള്ള പോക്ക്. എന്നാല്‍ അത് അധികകാലം നിലനിന്നില്ല. തെരഞ്ഞെടുപ്പ് മുന്നില്‍കണ്ട് ഒമ്പത് മാസത്തെ എല്‍ഡിഎഫ് ബന്ധം ഡിഎല്‍സി ഉപേക്ഷിച്ചു. തിരിച്ചെത്തിയ ഡിഎല്‍സിക്ക് 19 സീറ്റ് യുഡിഎഫ് നല്‍കി.
യുഡിഎഫ് സര്‍ക്കാര്‍ കാലാവധി പൂര്‍ത്തിയാക്കിയ വേളയില്‍ 2006 ഏപ്രില്‍, മെയ് മാസങ്ങളിലായി തെരഞ്ഞെടുപ്പ് നടന്നു. മൂന്നു ഘട്ടങ്ങളായിട്ടായിരുന്നു വോട്ടെടുപ്പ്.
മുന്നണി ബന്ധങ്ങളില്‍ ചെറിയ ചില മാറ്റങ്ങളുണ്ടായി. യുഡിഎഫിലെ ആര്‍എസ്പിയില്‍ പിളര്‍പ്പുണ്ടായി. ബാബു ദിവാകരന്‍ ആര്‍എസ്പി (മാര്‍ക്‌സിസ്റ്റ്) പാര്‍ട്ടിക്ക് ജന്മം നല്‍കി. പക്ഷെ, പാര്‍ട്ടിയുടെ മറ്റൊരു എംഎല്‍എ ആയ ഷിബു ബേബിജോണ്‍ യുഡിഎഫിനൊപ്പം നിന്നു. മാതൃ സംഘടനയായ ആര്‍എസ്പി (ബോള്‍ഷേവിക്) എ വി താമരാക്ഷന്റെ നേതൃത്വത്തില്‍ യുഡിഎഫിന് എതിരായി നിലകൊണ്ടെങ്കിലും തെരഞ്ഞെടുപ്പില്‍ നാമമാത്രമായ സാന്നിദ്ധ്യമേ പ്രകടമാക്കിയുള്ളു.
എല്‍ഡിഎഫ് ഇന്ത്യന്‍ നാഷണല്‍ ലീഗുമായുള്ള ബന്ധം തുടര്‍ന്നു. പി ജെ ജോസഫിന്റെ നേതൃത്വത്തിലുള്ള കേരള കോണ്‍ഗ്രസ് പിളരുകയും പി സി ജോര്‍ജ് പുതിയ പാര്‍ട്ടിക്ക് രൂപംനല്‍കുകയും ചെയ്തു. ഇരു വിഭാഗങ്ങളും എല്‍ഡിഎഫില്‍ തുടര്‍ന്നു. പീപ്പിള്‍ ഡെമോക്രാറ്റിക് പാര്‍ട്ടി (പിഡിപി) എല്‍ഡിഎഫിന് പിന്തുണ പ്രഖ്യാപിച്ചു.
ബിജെപിയും ചെറുസഖ്യകക്ഷികളും മിക്ക മണ്ഡലങ്ങളിലും സ്ഥാനാര്‍ഥകളെ നിര്‍ത്തിയിരുന്നു.
21 ദശലക്ഷത്തിലേറെയായിരുന്നു വോട്ടര്‍മാര്‍. 140 സീറ്റില്‍ 59 മണ്ഡലങ്ങളിലാണ് 2006 ഏപ്രില്‍ 22ന് ഒന്നാംഘട്ടത്തില്‍ വോട്ടെടുപ്പ്. മധ്യ കേരളത്തിലെ 66 മണ്ഡലങ്ങളില്‍ ഏപ്രില്‍ 29നും, ശേഷിച്ച 15 സീറ്റുകളില്‍ മെയ് മൂന്നിനുമായിരുന്നു പോളിങ്. വോട്ടെണ്ണല്‍ മെയ് 11നും. എല്‍ഡിഎഫ് 99 സീറ്റില്‍ വിജയം കണ്ടപ്പോള്‍, യുഡിഎഫ് 40 സീറ്റില്‍ ഒതുങ്ങി. 139 സീറ്റില്‍ ജനവിധി തേടിയ ബിജെപിയെ ഒരിടത്തുപോലും ജനം തുണച്ചില്ല. മാത്രമല്ല,133 ഇടത്തും കെട്ടിവച്ച തുകപോയി.
തെരഞ്ഞെടുപ്പ് പരാജയത്തെ തുടര്‍ന്ന് മന്ത്രിസഭ മെയ് 12ന് രാജിവച്ചു, വി എസ് അച്യുതാനന്ദന്റെ നേതൃത്വത്തിലുള്ള പുതിയ മന്ത്രിസഭ 2006 മെയ് 18ന് സ്ഥാനമേറ്റു.
20 അംഗ മന്ത്രിസഭയില്‍ വിഎസിനു പുറമെയുള്ളവര്‍: കോടിയേരി ബാലകൃഷ്ണന്‍ (ആഭ്യന്തരം, ടൂറിസം), തോമസ് ഐസക് (ധനം), എളമരം കരീം (വ്യവസായം, വാണിജ്യം), സി ദിവാകരന്‍ (ഭക്ഷ്യ, സിവില്‍ സപ്ലൈസ്), കെ പി രാജേന്ദ്രന്‍ (റവന്യൂ), മുല്ലക്കര രത്‌നാകരന്‍ (കൃഷി), ബിനോയ് വിശ്വം (വനം, ഹൗസിങ്), കടന്നപ്പള്ളി രാമചന്ദ്രന്‍ (ദേവസ്വം), പി കെ ഗുരുദാസന്‍ (തൊഴില്‍, എക്‌സൈസ്), എന്‍ കെ പ്രേമചന്ദ്രന്‍ (ജലസേചനം), ജി സുധാകരന്‍ (സഹകരണം, കയര്‍), എ കെ ബാലന്‍ (വൈദ്യുതി, പിന്നാക്ക, പട്ടികജാതിക്ഷേമം), എം എ ബേബി (വിദ്യാഭ്യാസം, സാംസ്‌കാരികം), പാലൊളി മുഹമ്മദ്കുട്ടി (തദ്ദേശം), എം വിജയകുമാര്‍ (നിയമം, സ്‌പോര്‍ട്ട്‌സ്), എസ് ശര്‍മ്മ (ഫിഷറീസ്), പി കെ ശ്രീമതി (ആരോഗ്യം, കുടുംബക്ഷേമം), സുരേന്ദ്രന്‍ പിള്ള (തുറമുഖം, യുവജന ക്ഷേമം). ജോസ് തെറ്റയില്‍ (ഗതാഗതം).
ഭരണനിര്‍വഹണത്തിനു രാജ്യാന്തര-ദേശീയ അംഗീകാരങ്ങള്‍ നേടിയെന്നത് എല്‍ഡിഎഫ് ഭരണത്തിന്റെ മാറ്റുരക്കല്ലായി. കാര്യക്ഷമമായ അധികാര വികേന്ദ്രീകരണം, മികച്ച ക്രമസമാധാന പാലനം, എന്റെ മരം പദ്ധതി, കര്‍ഷകര്‍ക്ക് പെന്‍ഷന്‍, കേര സുരക്ഷ ഇന്‍ഷുറന്‍സ്, സ്‌കൂള്‍ പാഠ്യപദ്ധതിയില്‍ കായിക വിദ്യാഭ്യാസം എന്നിങ്ങനെ പോകുന്നു പുരസ്‌കാര പട്ടിക. ജനങ്ങള്‍ക്ക് സാമാന്യനീതി ഉറപ്പാക്കാന്‍ ശ്രമിച്ച ആ സര്‍ക്കാര്‍ കാലാവധി പൂര്‍ത്തിയാക്കി.
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar